ডিন জ্যাগার

ডিন জ্যাগার (; ১৪ জানুয়ারি ১৯১৪ - ২৯ জানুয়ারি ২০০২) একজন মার্কিন অভিনেতা। তিনি হেনরি কিংয়ের টুয়েলভ ও'ক্লক হাই (১৯৪৯) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন।  এছাড়া তিনি মিস্টার নোভাক ধারাবাহিকে অভিনয় করে দুটি প্রাইমটাইম এমি পুরস্কারের মনোনয়ন লাভ করেন এবং দিস ইজ দ্য লাইফ ধারাবাহিকে অভিনয় করে একটি ডেটাইম এমি পুরস্কার অর্জন করেন।

প্রারম্ভিক জীবন
ডিন জেফ্রিস জ্যাগার (বা ডিন ইডা জ্যাগার) ১৯০৩ সালের ১৪ই জানুয়ারি ওহাইও অঙ্গরাজ্যের কলম্বাস গ্রোভ বা লিমায় জন্মগ্রহণ করেন। খামারবাড়িতে বেড়ে ওঠা জ্যাগার অভিনয় করতে আগ্রহী ছিলেন এবং কাজ করার সময় গরুর পালের সাথে বক্তৃতার চর্চা করতেন। তিনি পরবর্তীকালে বিভিন্ন বক্তৃতা প্রতিযোগিতায় জয়লাভ করেন। ১৪ বছর বয়সে তিনি একটি আরোগ্য নিকেতনে আর্দালি হিসেবে কাজ করতেন।"Dean Jagger Got Start Denouncing 'Demon Rum' Hopper, Hedda"। লস অ্যাঞ্জেলেস টাইমস, ২৬ ফেব্রুয়ারি ১৯৫০: D1.

তিনি কয়েকটি বিদ্যালয় থেকে ঝরে পড়ে অবশেষে ওয়াব্যাশ কলেজে ভর্তি হন। সেখানে তিনি ল্যাম্বডা কাই আলফার সদস্য ছিলেন এবং ফুটবল খেলতেন। দ্বিতীয় বর্ষে তিনি ওয়াব্যাশ থেকে ঝরে পড়েন। 

১৭ বছর বয়সে তিনি গ্রাম্য প্রাথমিক বিদ্যালয় থেকে অষ্টম শ্রেণি পর্যন্ত শিক্ষা সমাপ্ত করে শিকাগোতে পাড়ি জমান। তিনি ইলাইয়াস ডের সাথে কনজারভেটরি অব ড্রামায় পড়াশোনা করেন এবং তার মাধ্যমে শাতাকোয়া সার্কিটে চাকরি পান।

কর্মজীবন
জ্যাগার শিকাগোর লাইসিয়াম আর্টস কনজারভেটরিতে অভিনয় শিখেন। এরপর তিনি শিকাগোয় শেফার্ড অব দ্য হিলস মঞ্চনাটকে ইয়াং ম্যাট চরিত্রে অভিনয় করেন। এই অভিজ্ঞতার ফলে তিনি নিউ ইয়র্ক সিটিতে তার ভাগ্য পরীক্ষা করার সিদ্ধান্ত নেন।

তিনি হেনরি কিংয়ের টুয়েলভ ও'ক্লক হাই (১৯৪৯) চলচ্চিত্রে দ্বিতীয় বিশ্বযুদ্ধের সেনা মধ্যবয়স্ক মেজর/লেফটেন্যান্ট কর্নেল হার্ভি স্টভাল চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন।

১৯৬৩ থেকে ১৯৬৫ সাল পর্যন্ত তিনি নাট্যধর্মী টেলিভিশন ধারাবাহিক মিস্টার নোভাক-এ অভিনয় করেন। এই ধারাবাহিকে অভিনয় করে তিনি ১৯৬৪ ও ১৯৬৫ সালে দুটি প্রাইমটাইম এমি পুরস্কারের মনোনয়ন লাভ করেন। এই অনুষ্ঠানটি ছেড়ে যাওয়ার আগে তার একটি অস্ত্রোপচার হয়। তাছাড়া এই ধারাবাহিকটির ব্যাপারে তিনি সুখী ছিলেন না এবং প্রায়ই লেখক ও পরিচালকদের সাথে তার দ্বন্দ্ব হত। তিনি পরবর্তীকালে "মিস্টার নোভাক কোম্পানি" সম্পর্কে বলেন যে তারা "অবিশ্বাস্য অপেশাদারতার মিশ্রণ" ছিল।  তিনি ১৯৬৪ সালের ডিসেম্বর মাসে আলসারের কারণে আনুষ্ঠানিকভাবে অনুষ্ঠানটি ছেড়ে যান।

জ্যাগার ম্যাট লিংকন (১৯৭০) ধারাবাহিকে নাম চরিত্রের পিতার চরিত্রে অনিয়মিতভাবে অভিনয় করেন। এছাড়া তিনি ভ্যানিশিং পয়েন্ট (১৯৭১), বোনাঞ্জা ও ইনসিডেন্ট ইন সান ফ্রান্সিস্কো (১৯৭১)-এ অভিনয় করেন।"Dean Jagger Signed"। লস অ্যাঞ্জেলেস টাইমস। ৩ নভেম্বর ১৯৭০: f14।

তিনি ধর্মীয় ধারাবাহিক দিস ইজ দ্য লাইফ-এ অতিথি চরিত্রে অভিনয় করে একটি ডেটাইম এমি পুরস্কার অর্জন করেন।

ব্যক্তিগত জীবন ও মৃত্যু
জ্যাগার ১৯৩৫ সালে অ্যান্টোয়ানেট লরেন্সকে বিয়ে করেন। ১৯৪৩ সালে তাদের বিবাহবিচ্ছেদ ঘটে। ১৯৪৭ সালে তিনি যখন গ্লোরিয়া লিংকে বিয়ে করতে যান, ককেশীয় ও মঙ্গোলীয়দের মধ্যে সম্পর্ক নিষিদ্ধ থাকার আইনের কারণে ক্যালিফোর্নিয়ায় তাদের বিয়ের লাইসেন্স প্রদান করতে অস্বীকৃতি জানানো হয়। লিংয়ের পিতা চীনে জন্মগ্রহণ করেছিলেন।  দুই দিনের মধ্যে তারা নিউ মেক্সিকোর অ্যালবাকের্কিতে যান এবং নিউ মেক্সিকোর উদার আইনের অধীনে বিয়ে করেন।  ১৯৬৭ সালে তাদের বিবাহবিচ্ছেদ ঘটে। ১৯৬৮ সালে তিনি ইটা মে নর্টনকে বিয়ে করেন।

জ্যাগার জীবনের শেষভাগে হৃদরোগে ভুগেন। তিনি ১৯৯১ সালের ৫ই ফেব্রুয়ারি ৮৭ বছর বয়সে ক্যালিফোর্নিয়ার সান্তা মনিকায় ঘুমন্ত অবস্থায় মৃত্যুবরণ করেন। মৃত্যুকালে তার স্ত্রী ইটা, এক কন্যা ও দুই সৎ ছেলে জীবিত ছিল।

 তথ্যসূত্র 

 বহিঃসংযোগ 





বিষয়শ্রেণী:১৯০৩-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:ওহাইওর অভিনেতা
বিষয়শ্রেণী:ওহাইওর খ্রিস্টান
বিষয়শ্রেণী:ওয়াব্যাশ কলেজের প্রাক্তন শিক্ষার্থী
বিষয়শ্রেণী:প্যারামাউন্ট পিকচার্সের চুক্তিবদ্ধ শিল্পী
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:ডেটাইম এমি পুরস্কার বিজয়ী